|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 12. december 2018 kl. 10.15-12.00. |
| **Sted:** | Sokrates |
| **Deltagere:** | Søren Frank (SF), Adam Poulsen (AP), Sten Pultz Moslund (SM), Karen Hvidtfeldt (KH), Olga Alexandrovna Thieme (OT), Simon Emil Stokholm Madsen (SE), Sofie Krogh Garsdal (SG) |
| **Afbud fra:** | Signe Østergaard Christensen (SØ), Anne Klara Bom (AB), Jeanet Dal (JD), Zarine Schmidt (ZS) |
| **Referent:** | Ingelise Nielsen (IN) |
|  |  |

**Dagsorden**

|  |  |  |
| --- | --- | --- |
| 1. **Godkendelse af dagsorden**   Dagsordenen blev godkendt |  |  |
| 1. **Til orientering: Godkendt referat fra studienævnsmødet den 11. oktober 2018**   Referatet blev taget til efterretning.   1. **Meddelelser**    1. *Studienævnsformand*   -Talentudmærkelse  Der er indkaldt indstillinger til talentudmærkelse med frist 17. januar 2019. SF gennemgik de mulige indstillinger. KH bemærkede, at det er voldsomt arbejdskrævende at lave disse indstillinger – ved udmærkelse for specialet skal censor f.eks. lave en udtalelse – og der gives ikke kompensation. Studienævnet mente, at det var en god idé at lave et notat til fakultetet, hvor man anbefaler, at processen forenkles, især i forhold til indstillinger på baggrund af specialer, eller at censor honoreres for deres ekstra arbejde.  -Specialeprocessen  Lone Granhøj har været på besøg ved et faggruppemøde på Litteraturvidenskab bl.a for at fortælle om formålet med specialekontrakterne og den juridiske binding, som de indeholder. Det var tydeligt, at kontrakternes formål i høj grad er at støtte den studerende i processen, mens det er mere uklart, hvor meget formuleringerne i den godkendte projektbeskrivelse er bindende. KH mente, at kontrakterne er et udgangspunkt, men at meget kan ændre sig i processen. IN fortalte, at der har været en sag, hvor en studerende fik et ny prøveforsøg, fordi vejleder havde angivet rækkefølgen af kapitler som en del af begrundelse for at projektet var dumpet, selv om rækkefølgen fremgik af den godkendte projektbeskrivelse. SG bemærkede, at det også var en beskyttelse af de studerende, at man kunne regne med, at en vejleder kun godkendte projektbeskrivelser af en vis kvalitet.  -Orienteringsmøde for nyvalgte studentermedlemmer  SF vil holde et orienteringsmøde for de nyvalgte studentermedlemmer, hvor studienævnets arbejde bliver gennemgået.  -Uddannelsesregnskab 2017  Kulturstudier er kommet ud med et pænt overskud, mens Litteraturvidenskab har underskud. Der er underskud selv om dimensioneringen endnu ikke er slået igennem, og selv om der har været meget lav fastlærerdækning. Forklaringen er bl.a., at der er blevet undervist alt for meget, og i den nye studieordning planlægges der med at sænke undervisningsudbuddet på bacheloruddannelsen med næsten 11 timer fordelt over fire semestre.   * 1. *Studieleder Litteraturvidenskab*   *-*Semesterrapporteringsmøde  I foråret 2019 planlægger vi at indføre et semesterrapporteringsmøde, hvor alle undervisere samt studenterrepræsentanter fra alle hold inviteres til en evaluering af semesterets undervisning. Vi håber på, at dette supplement til den traditionelle evaluering kan medføre en mere direkte involvering fra alle parter, som kan gavne kvaliteten og udviklingen af undervisningen.  -Nyt aftagerpanel  Vi er i gang med at invitere medlemmer ind i vores nye aftagerpanel.  -Forventede undervisere udefra E19  I efteråret 2019 planlægger vi at bruge to nye undervisere, som er fastansatte undervisere, men ikke en del af litteraturvidenskabs undervisergruppe. Det drejer sig om lektor Jon Helt Haarder fra danskmiljøet og adjunkt Torsten Bøgh Thomsen fra H.C. Andersen Centret. **NB**: Sidstnævnte er efter studienævnsmødet blevet inviteret ind i gruppen og har accepteret.  -Studiepraktik  Vi har modtaget et excel-ark fra fakultetet med en evaluering af studiepraktikken. Excel-arket er opsat på en ulæselig måde, men det indikerer generelt, at dagen forløb godt.  -Møde om uddannelsesberetningen  Vi har haft møde med prodekanen om uddannelsesberetningen. Uddannelsen er kommet på rektors observationsliste, da den er noteret med et rødt nøgletal for forskning samt et rødt nøgletal for ledighed for anden gang i træk. Der er også problemer med gennemførselstid og frafald på bacheloruddannelsen. Prodekanen skal til møde med prorektor for at afklare, om uddannelsen skal indstilles til en sanktion.  SF gav udtryk for, at han ikke forventer, at der er nogen katastrofe under opsejling, og at arbejdet med den nye studieordning helt sikkert kan hjælpe med at rette op på problemer med frafald og gennemførselstid.  **NB**: Efter studienævnsmødet er bacheloruddannelsen taget af observationslisten, mens kandidatuddannelsen, på baggrund af ledighedstallene, fortsat er på listen.  -Obligatorisk specialeseminar  Der er afholdt et obligatorisk specialeseminar.  -Nyt alumne-netværk på Linked-In  Medlemmerne af netværket er aftagere, undervisere og nyuddannede. Det skal gerne blive et sted, hvor nyuddannede kan hente hjælp og inspiration i forhold til jobsøgning.   * 1. *Studieleder Kulturstudier*   -Nyt aftagerpanel  Vi er i gang med at etablere vores nye aftagerpanel.  -Observationsliste  KH meddelte på mødet, at uddannelsen er taget af rektors observationsliste, da det går bedre med ledighed og gennemførselstid. I forlængelse af uddannelsesberetningen er der blevet udfærdiget en handleplan for de næste to år, som blev vel modtaget.  Studienævnet diskuterede den måde, hvorpå ledighed bliver opgjort. SM mente, at det kunne aflæses i tallene hvis bare én kommer i arbejde – hvilket gør nøgletallet for ledighed upålideligt. KH fortalte, at hvis man er på barsel, i udlandet eller på deltid – som mange nye dimittender fra Kulturstudier - så tæller man som arbejdsløs, hvilket gør det meget svært at ændre på ledighedsprocenten.  **NB**: Efter studienævnsmødet har det vist sig, at Kulturstudier påny er sat på rektors observationsliste på grund af et rødt nøgletal for ledighed i to uddannelsesberetninger i træk. Prodekanen skal derfor til møde med prorektor for at afklare, om uddannelsen skal indstilles til en sanktion.  -Specialeprocessen  Der er sat gang i specialeprocessen for 35 specialer. Vi har afholdt specialeworkshop, og har aftalt med biblioteket, at de fremover vil afholde et særligt forløb for os. De tilbyder i forvejen hjælp til specialeskrivning, og når vi har så mange specialestuderende, så giver det mening, at de skræddersyr et forløb kun til os.  -Æstetik og Kulturanalyse  Fra 1. januar 2019 bliver tilvalget Æstetik og Kulturanalyse nærmere tilknyttet Kultur og Formidling. KH bliver studieleder og tilvalget kommer til at høre under studienævn for Litteraturvidenskab og Kulturstudier.  -Studieordningsændringer  Vi er i gang med at overveje de ændringer, som skal træde i kraft 1. september 2019. IN fortalte, at fakultetet er udkommet med en procesbeskrivelse, som skal sikre, at alle ændringer kommer ind i ODIN på rette måde og til rette tid.   * 1. *De studerende*   -Ingen meddelelser.   * 1. *Andre*   -Ingen meddelelser   1. **Merit og dispensationsansøgninger**   Se det lukkede referat.   1. **Sager til behandling eksamen**   Intet at behandle   1. **Sager til behandling studieordninger**    1. *Litt: Orientering om ny studieordning*   SF orienterede om de væsentligste ændringer i den nye bachelorstudieordning for Litteraturvidenskab:   1. Sprogkravet i tysk og fransk fjernes, hvorfor læsefærdighedskurserne udgår. Disse kurser koster mange undervisningstimer, og alligevel opnår de studerende ikke tilstrækkelig læsefærdighed. Både Aarhus og København har fjernet sprogkravet. Foranlediget af et spørgsmål fra OT, fortalte SF, at studerende med særlig interesse i et sprogområde selv skal tage initiativ til at udbygge og udvikle den interesse. Uddannelsen vil støtte, men ikke på en formaliseret måde. 2. Litteratur- og kulturhistoriefagene bliver organiseret på en hel anden måde. Hver periode vil bestå af 7 foredrag, som hver tager udgangspunkt et kanonisk værk og bliver afsluttet med en multipel choice eksamen. 3. Den geografisk-sproglige binding af periodekurserne fjernes. 4. På første semester indgår et helt nyt fag: Litteratur og aktuelle udfordringer, hvor eksamen skal være et formidlingsprodukt udformet i en gruppe. I dette fag skal man undersøge, hvordan litteraturen behandler aktuelle emner.   **Studienævnet mente, at de varslede ændringer var fornuftige**. SE gav udtryk for, at han forstod ændringerne, men at det på den anden side var ærgerligt, da sprogkravet var den tydeligste forskel på vores uddannelse og den på de andre universiteter. SM fortalte, at RIO er blevet tilknyttet Videnskabsteori 2 og Litteraturteori og metode 1 + 2, hvor de skal sørge for at arbejde med employabilitet. Deres tilgang var dog ofte ret luftig, og det er vigtigt at holde dem fast på noget konkret, f.eks. at give inspiration til valg af studiejob.   1. **Sager til behandling kvalitetspolitikken** 2. *KUL: Midtvejsevalueringer*   KH gav udtryk for, at evalueringerne er overvejende positive og tyder på højt studenterengagement på begge årgange. **Da der var kort tid på mødet, har KH efterfølgende fremsendt flg. til studienævnsreferatet:** Der er ros til underviserne og instruktor og til tilrettelæggelsen af Kulturteori og historie og Kulturanalyse, men utilfredshed med lys og udsyn i lokale U50A. I Kulturformidlingsprojekt er der nogen kritik af indholdet af den del af undervisningen, der har været varetaget af den eksterne lektor, og af dårlig koordinering af undervisningstidspunkt og placering af CMS. De studerende opfordrer til, at CMS placeres på andet semester – dvs. inden praktikforløbet. Det ville være rigtig nyttigt inden man skulle ud og søge praktik og give mening ift. at afklare egne kompetencer og hvordan man bedst ”sælger sig selv”. Der er også kritik af belysningen i lokale U152, idet lyset går direkte ind på whiteboard, så det er umuligt at se hvad ser står. Der er i øvrigt udbredt tilfredshed med omfattende inddragelse af gæsteoplæg og tilrettelæggelsen af forløbet som intensivt kursus m seks timer ugentligt før efterårsferien.   1. *LITT: Midtvejsevalueringer*   SF har noteret, at Gennemsigten 2 ikke er egnet til undervisning, da lysforholdene er meget dårlige. Der er også en del ros til SMs powerpoints. **Da der var kort tid på mødet, har SF efterfølgende fremsendt flg. til studienævnsreferatet:** Generelt betoner midtvejsevalueringerne, at tavleundervisning og powerpoint fungerer godt, så variation mellem kurser er en god ting. Gruppearbejde, arbejdsspørgsmål og mindre øvelser roses også. Timetallet (2 t/u) i Litterær analyse – korte episke tekster kritiseres igen. Den nye studieordning tager dog denne kritik alvorlig og giver kurset i epik (korte og lange slået sammen) 4 timer per uge. Der er også lidt problemer med, at Videnskabsteori 2 og Litteraturteori og metode 1 ligger på samme semester. Dette ændres også med den nye studieordning, hvor de studerende får fire teorikurser à 5 ECTS fordelt over fire semestre.   1. *LITT: Evaluering af semesterhyggemøde*   Der var tilfredshed med arrangementet, og **vi planlægger at gennemføre noget lignende igen i næste semester.**   1. **Sager til behandling undervisning** 2. *Proces for godkendelse af fællesudbuddet*   Det gav problemer, at fristen for at godkende fællesudbuddet var så kort, og at det ikke var defineret, hvordan studielederne skulle gives adgang til materialet. **Studienævnet besluttede at anmode fakultetet om at beskrive en bedre proces.**   1. **Andre sager til behandling**   -Intet at behandle.   1. **Eventuelt**   -Intet under eventuelt. |  |  |